MALTA QORTI TAL-MAĠISTRATI (MALTA) BĦALA QORTI TA' ĠUDIKATURA KRIMINALI MAĠISTRAT DR. CHARMAINE GALEA Illum 25 ta' Ġunju 2021 Il-Pulizija (Spettur Melvyn Zhurakhovska) vs Md Borg Azzopardi Zammit Marmara’ (Numru tal-Pulizija 20FF-018) Il-Qorti, Rat l-imputazzjoni miġjuba kontra Md Borg Azzopardi Zammit Marmara’ li ġie mressaq quddiemha akkużat talli: F'ĦalParti minn Ħaż-Żebbug (Malta) u/jew fi bnadi oħra f'Malta, nhar it-23 ta' Ġunju 2021 billejl ħarab minn lok maħtur għall-kustodja meta kien miżmum skont il-liġi. Rat id-dokumenti esebiti; Rat li l-imputat ammetta għall-imputazzjoni miġjuba fil-konfront tiegħu, liema ammissjoni ġiet ikkonfermata wara li l-Qorti tatu żmien jirrikonsidra l-pożizzjoni tiegħu u spjegatlu l-piena abbinata mar-reat in diżamina, u ċioè, li dan ir-reat iġorr miegħu piena minn sitt xhur sa sena priġunerija effettiva; Semgħet it-trattazzjoni dwar il-piena; Ikkunsidrat: Illi l-imputat ammetta għall-imputazzjoni miġjuba kontra tiegħu. Il-Qorti, wara li semgħet l-ammissjoni u rat id-dokumenti esebiti, tqis li għalhekk din l- imputazzjoni ġiet sodisfaċentement ippruvata. Illi dwar il-piena, l-Qorti ħadet in konsiderazzjoni n-natura tar-reat li tiegħu qiegħed jinstab ħati l-imputat u wkoll il-fatt li mal-ewwel okkażjoni l-imputat ammetta l-ħtija tiegħu. Wara li qieset iċ-ċirkostanzi kollha tal-każ, il-Qorti hija tal-fehma illi l-imputat għandu jiġi trattat b'piena ta' priġunerija effettiva stante li dan ir-reat jista' jaffettwa s-sigurtà tal-Istat. DECIDE Għal dawn il-motivi, il-Qorti, wara li rat l-artikolu 151 u 160 tal-Kodiċi Kriminali, fuq ammissjoni, issib lill-imputat Md Borg Azzopardi Zammit Marmara’ ħati tal- imputazzjoni dedotta fil-konfront tiegħu u tikkundannah għall-piena ta' sitt (6) xhur priġunerija. Dr. Charmaine Tabone Forte Valentino Diane Vincenti Deputat Reġistratur